ନୂଆଦିଲ୍ଲୀ : ପ୍ରତିରକ୍ଷା ଦୃଷ୍ଟିରୁ ଆଉ ଏକ ପାଦ ଆଗକୁ ଯାଇଛି ଭାରତ । ପାକିସ୍ତାନ ଓ ଚୀନ ଉପରେ ନଜର ରଖିବା ପାଇଁ ପ୍ରତିରକ୍ଷା ଅନୁସନ୍ଧାନ ଓ ବିକାଶ ସଙ୍ଗଠନ (ଡ଼ିଆରଡ଼ିଓ) ବାୟୁସେନାକୁ ଦେବ ୬ଟି 'ଆକାଶ ଆଖି' । ଏହି ପ୍ରତିରକ୍ଷା ପ୍ରଣାଳୀ ବାୟୁସେନାର ଶକ୍ତିବୃଦ୍ଧି କରିବ ଓ ଚୀନ-ପାକିସ୍ତାନ ସୀମା ଉପରେ ନଜର ରଖିବା ପାଇଁ ଏହାକୁ ବ୍ୟବହାର କରାଯିବ ।
ଏଇଓଡ଼ବ୍ଲୁ ଓ ସି ବ୍ଲାକ-୨ ବିମାନକୁ ଡ଼ିଆରଡ଼ିଓ ବିକଶିତ କରି ଏହାକୁ ଇସ୍ରାଏଲୀ ଆୱାକ୍ସ ପରି ଶକ୍ତିଶାଳୀ ରଡ଼ାର ବ୍ୟବସ୍ଥାରେ ରୂପାନ୍ତରିତ କରିବ । ବାୟୁସେନାର ୬ଟି ବିମାନରେ ଏହାକୁ ବ୍ୟବହାର କରାଯିବ ଓ ଏଥିପାଇଁ ୧୦୫୦୦ କୋଟି ଟଙ୍କା ବ୍ୟୟ ହେବ । ରଡ଼ାର ସହ ଉଡ଼ିବା ପାଇଁ ଏହି ବିମାନଗୁଡ଼ିକରେ କିଛିଟା ପରିବର୍ତନ କରାଯିବ, ଯାହା ୩୬୦ ଡ଼ିଗ୍ରୀ ପର୍ଯ୍ୟନ୍ତ ନିରୀକ୍ଷଣ କ୍ଷମତା ପ୍ରଦାନ କରିବ ।
